Gedig: NagedagtenisArgieffoto (Foto: troopwatcher.info) pa jy het min gepraat ek sien jou met jou hopie boeke eenkant op die stoep opkyk of jy verskoning maak dat jy daar sit in die wit bed met die traliewerk – verpleegsters het die groen gordyne rondom versigtig toegetrek – het jy stil borrels bloed lê blaas terwyl jou oë hulle skaam oor die vlek wat op die kussing groter word: die ou wond, binne, het weer oopgegaan klere in jou kas was soos jou woorde min twee baadjies kerkmanel bankboek met drie en tagtig rand en dertig sent halwe pakkie peperment ŉ winterjas en flenniebroek ŉ notaboekie L. de V. gekoop Berlyn Kersfees 1936 Hebr. II vs. 13, 15 sê jy het ŉ vaderland gesoek